जींद रोड पर सर्विस रोड की मरम्मत करते समय सीवरों के ढक्कन दबाए जाने से लोगों में आक्रोश
हिसारचौक से अागे जींद रोड ओवरब्रिज के सर्विस रोड की मरम्मत के दौरान सीवरों के ढक्कन सड़क में दबाने से बी एंड आर विभाग के कर्मचारियों को लोगों के विरोध झेलना पड़ा। बाद में जेई द्वारा सभी ढक्कनों को ओपन करने के आश्वासन पर मामला शांत हुआ।
बी एंड आर के ठेकेदार द्वारा पुल के दोनों ओर सर्विस रोड की मरम्मत का कार्य दो दिन से हो रहा है। आसपास के निवासियों की ओर से सचेत करने के बावजूद सड़क बना रहे कर्मचारियों ने सीवर के कई मेन होल को सड़क के नीचे दबा दिया। इसमें राजेंद्र फौजी वाली गली, सुरेश जांगड़ा वाली गली, कुलदीप दांगी वाली गली, कैप्टन बख्तावर वाली गली और मालेराम वाली गली के सामने का सीवर के ढक्कन के ऊपर सड़क बन गई है। मंगलवार की शाम सुरेश अहलावत, सुरेश जांगड़ा और नरेंद्र मोर आदि नागरिकों ने बी एंड आर के जेई मंगल सिंह को बुलाकर दिखाया और तुरंत सीवर के ढक्कन को ओपन कराने की मांग की।
^स्थानीय लाेगों ने सर्विस रोड पर सीवरेज के ढक्कनों को सड़क निर्माण के समय दबाए जाने की शिकायत की है। चिह्नित कर सारे सीवर के मेन होल खोल दिए जाएंगे, जिससे लोगों को परेशानी का सामना करना पड़े। - मंगल सिंह, जेई, बीएंडआर
मंत्री से शिकायत पर पहुंचे निगम पब्लिक हेल्थ अफसर
रोहतक|तीन दिन से सीवरेज जाम की समस्या से जूझ रहे गोहाना अड्डा रोड के व्यापारियों द्वारा सहकारिता मंत्री से शिकायत करने के बाद नगर निगम और पब्लिक हेल्थ विभाग के अधिकारी मंगलवार की शाम मौके पर पहुंचे और गंदे पानी की निकासी, चैंबर की सफाई और टूटी हुई पाइप बदलने का इस्टीमेट तैयार करवाया। गोहाना अड्डा पर शनिवार से सीवरेज जाम होने से गंदा पानी सड़क पर फैल रहा है। गोहाना अड्डा ट्रेडर्स एसोसिएशन के प्रधान कपिल नागपाल, निरंकारी मार्केट के प्रधान मनोज बतरा, राहुल सपड़ा, हरीश तलवार, अमित ढल एवं दरियाव सिंह सैनी ने बताया कि मंगलवार को सहकारिता मंत्री मनीष ग्रोवर को सीवर की समस्या से अवगत कराया गया। इसके बाद जेसी अरविंद मल्हान, एक्सईएन योगेश शर्मा टीम के साथ मौके पर पहुंचे। नगर निगम ने मंगलवार की रात में ही सीवर का चैंबर खाली करवाने का काम शुरू करा दिया। बुधवार को टूटी पाइप की मरम्मत पब्लिक हेल्थ द्वारा कराई जाएगी। साथ ही नई पाइप को सीवरेज के चैंबर से जोड़कर समस्या का स्थाई समाधान कराया जाएगा।
hin_Deva hin_Deva hin_Deva hin_Deva hin_Deva hin_Deva